CELEX: 52004PC0661
Language: mt
Date: 2004-10-13
Title: Proposta għal deċiżjoni tal-Kunsill dwar il-pożizzjoni tal-Komunità fil-Kunsill ta' l-Assoċjazzjoni mwaqqaf permezz tal-Ftehim Ewropew bejn il-Komunitajiet Ewropej u l-Istati Membri tagħhom, min-naħa, u l-Bulgarija, min-naħa l-oħra, dwar il-parteċipazzjoni tar- Bulgarija fis-sistema RAPEX taħt id-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodotti

Avis juridique important

|

52004PC0661

Proposta għal Deċiżjoni tal-Kunsill dwar il-pożizzjoni tal-Komunità fil-Kunsill ta' l-Assoċjazzjoni mwaqqaf permezz tal-Ftehim Ewropew bejn il-Komunitajiet Ewropej u l-Istati Membri tagħhom, min-naħa, u l-Bulgarija, min-naħa l-oħra, dwar il-parteċipazzjoni tar- Bulgarija fis-sistema RAPEX taħt id-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodotti  /* KUMM/2004/0661 finali */  

Proposta għal DEĊIŻJONI TAL-KUNSILL dwar il-pożizzjoni tal-Komunità fil-Kunsill ta' l-Assoċjazzjoni mwaqqaf permezz tal-Ftehim Ewropew bejn il-Komunitajiet Ewropej u l-Istati Membri tagħhom, min-naħa, u l-Bulgarija, min-naħa l-oħra, dwar il-parteċipazzjoni tar- Bulgarija fis-sistema RAPEX taħt id-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodotti(preżentata mill-Kummissjoni)MEMORANDUM TA' SPJEGAZZJONIIl-Ftehim Ewropew [1] (FE) li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra, iffirmat fi Brussel fit-8 ta' Marzu 1993, jgħid fl-Artikolu 93 tiegħu li l-Partijiet għandhom jikkooperaw bil-għan li jilħqu kompatibilità sħiħa tas-sistemi ta' ħarsien tal-konsumatur fil-Bulgarija u l-Komunità. Għal dan il-għan, il-kooperazzjoni għandha tinkludi, fost affarijiet oħra u fil-limiti tal-possibilitajiet eżistenti, l-iskambju ta' informazzjoni u l-aċċess għad-databases tal-Komunità.[1]  ĠU L 358, 31.12.1994, p. 1.Id-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodotti tistabbilixxi, fl-Artikolu 12 tagħha, li l-aċċess għar-RAPEX se jkun miftuħ għall-pajjiżi applikanti, fl-ambitu tal-qafas tal-ftehim bejn il-Komunità u dawk il-pajjiżi, skond l-arranġamenti definiti f'dawn il-ftehim. Kull ftehim ta' din ix-xorta għandu jkun ibbażat fuq ir-reċiproċità u jinkludi dispożizzjonijiet dwar il-kunfidenzjalità li jaqblu ma' dawk applikabbli fil-Komunità.Bl-ittra bid-data tat-28 ta' Novembru 2003, indirizzata mill-Missjoni tar-Repubblika tal-Bulgarija għall-Komunitajiet Ewropej lid-Direttur-Ġenerali għas-Saħħa u l-Ħarsien tal-Konsumatur, il-Bulgarija talbet lill-Kummissjoni tibda l-proċeduri sabiex il-Bulgarija jkun jista' jkollha aċċess għas-sistema RAPEX ta' l-Unjoni Ewropea.Il-Bulgarija ħadet sehem attiv, fit-TRAPEX (sistema transitorja ta' skambju ta' malajr ta' informazzjoni), sa mill-bidu tagħha f' Mejju 1999, sistema li tikkopja l-attivitajiet tar-RAPEX għall-pajjiżi applikanti.Il-proposta mehmuża m'għandhiex implikazzjonijiet finanzjarji.Għar-raġunijiet miġjuba hawn fuq, il-Kunsill huwa mistieden jadotta d-deċiżjoni mehmuża.Proposta għal DEĊIŻJONI TAL-KUNSILL dwar il-pożizzjoni tal-Komunità fil-Kunsill ta' l-Assoċjazzjoni mwaqqaf permezz tal-Ftehim Ewropew bejn il-Komunitajiet Ewropej u l-Istati Membri tagħhom, min-naħa, u l-Bulgarija, min-naħa l-oħra, dwar il-parteċipazzjoni tar- Bulgarija fis-sistema RAPEX taħt id-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodottiIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra il-Ftehim Ewropew li jistabbilixxi assożjazzjoni bejn il-Komunitajiet Ewropej u l-Istati Membri tagħhom, minn naħa, u l-Bulgarija, min-naħa l-oħra[ [2]], iffirmat fi Brussel fit-8 ta' Marzu 1993, u b'mod partikolari l-Artikolu 93 tiegħu,[2]  ĠU L 358, 31.12.1994, p. 1.Wara li kkunsidra d-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodotti u b'mod partikolari l-Artikolu 12 tagħha,Wara li kkunsidra l-proposta mill-Kummissjoni,Billi:(1) Il-Ftehim Ewropew bejn il-Komunitajiet Ewropej u l-Istati Membri tagħhom, min-naħa, u r-Repubblika tal-Bulgarija, min-naħa l-oħra, jistabbilixxi fl-Artikolu 93 tiegħu li l-Partijiet għandhom jikkooperaw bil-għan li jilħqu kompatibilità sħiħa tas-sistemi għall-ħarsien tal-konsumatur fil-Bulgarija u l-Komunità;(2) L-Artikolu 12(4) tad-Direttiva 2001/95/KE jistabbilixxi li l-aċċess għar-RAPEX għandu jkun miftuħ għall-pajjiżi applikanti, fil-qafas tal-ftehim bejn il-Komunità u dawk il-pajjiżi, skond l-arranġamenti definiti f'dawk il-ftehim. Kull ftehim ta' din ix-xorta għandu jkun ibbażat fuq ir-reċiproċità u jinkludi dispożizzjonijiet dwar il-kunfidenzjalità li jaqblu ma' dawk applikabbli fil-Komunità;(3) Ir-Bulgarija ħadet sehem b'mod attiv, sa mill-bidu tiegħu f'Mejju 1999, fit-TRAPEX (sistema transitorja ta' skambju mgħaġġel ta' informazzjoni), sistema li tikkopja l-attivitajiet tar-RAPEX għall-pajjiżi applikanti,IDDEĊIEDA KIF ĠEJ:Artikolu UnikuIl-pożizzjoni li għandha tittieħed mill-Komunità fil-Kunsill ta' l-Assoċjazzjoni mwaqqaf bil-Ftehim Ewropew bejn il-Komunitajiet Ewropej u l-Istati Membri tagħhom, min-naħa, u l-Bulgarija, min-naħa l-oħra, dwar is-sehem tal-Bulgarija fis-sistema RAPEX taħt id-Direttiva 2001/95/KE tinsab fl-abbozz tad-deċiżjoni tal-Kunsill ta' l-Assoċjazzjoni li hawn mehmuż.Magħmul fi Brussel, [...]Għall-KunsillIl-PresidentANNESS//Proposta għalDEĊIŻJONI Nru .../2004 TAL-KUNSILL TA' L-ASSOĊJAZZJONI bejnil-Komunitajiet Ewropej u l-Istati Membri tagħhom, min-naħa, u r-Repubblikatal-Bulgarija, min-naħa l-oħra ta' --/--/--dwar is-sehem tal-Bulgarija fis-sistema RAPEX taħt id-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodotti [3][3]  ĠU L 11, 15.1.2002, p. 4.IL-KUNSILL TA' L-ASSOĊJAZZJONI,li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa, u r-Repubblika tal-Bulgarija, min-naħa l-oħra[ [4]], iffirmat fi Brussel fit-8 ta' Marzu 1993, u b'mod partikolari l-Artikolu 93 tiegħu,[4]  ĠU L 358, 31.12.1994, p. 1.Wara li kkunsidra d-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodotti u b'mod partikolari l-Artikolu 12 tagħha,Wara li kkunsidra l-ittra bid-data tat-2 ta' Diċembru 2003, indirizzata mill-Missjoni tar-Repubblika tal-Bulgarija għall-Komunitajiet Ewropej lid-Direttur-Ġenerali għas-Saħħa u l-Ħarsien tal-Konsumatur li talbet lill-Kummissjoni tibda l-proċeduri sabiex il-Bulgarija jkun jista' jkollha aċċess għas-sistema RAPEX ta' l-Unjoni Ewropea,Billi:(1) L-Artikolu 93 tal-Ftehim Ewropew jistabbilixxi li l-Partijiet għandhom jikkooperaw bil-għan li jilħqu kompatibilità sħiħa tas-sistemi tal-ħarsien tal-konsumatur fil-Bulgarija u l-Komunità. Għal dan il-għan, il-kooperazzjoni għandha tinkludi, fost affarijiet oħra u fil-limiti ta' possibilitajiet eżistenti, l-iskambju ta' informazzjoni u l-aċċess għad-databases tal-Komunità;(2) L-Artikolu 12(4) tad-Direttiva 2001/95/KE jistabbilixxi li l-aċċess għar-RAPEX għandu jkun miftuħ għall-pajjiżi applikanti, fil-qafas tal-ftehim bejn il-Komunità u dawk il-pajjiżi, skond l-arranġamenti definiti f'dan il-ftehim. Kull ftehim ta' din ix-xorta għandu jkun ibbażat fuq ir-reċiproċità u jinkludi dispożizzjonijiet dwar il-kunfidenzjalità li jaqblu ma' dawk applikabbli fil-Komunità;(3) L-Anness II tad-Direttiva 2001/95/KE jistabbilixxi l-proċeduri għall-applikazzjoni tar-RAPEX u l-Linji Gwidi għan-notifika;(4) Il-Kummissjoni adottat linji gwida għat-tmexxija tar-RAPEX, kif meħtieġ skond il-punt 8 ta' ANNESS II tad-Direttiva fid-29 ta' April 2004 [5];[5]  ĠU L 151, 30.4.2004, p. 83, kif ikkoreġut fil-ĠU L 208, 73, 10.6.2004, p. 73.(5) Il-Bulgarija ħadet sehem attiv, fit-TRAPEX (sistema transitorja ta' skambju ta' malajr ta' informazzjoni), sa mill-bidu tagħha f'Mejju 1999, sistema li tikkopja l-attivitajiet tar-RAPEX għall-pajjiżi applikanti,IDDEĊIEDA KIF ĠEJ:Artikolu 1Il-Bulgarija għandha tieħu sehem fis-sistema RAPEX bl-istess drittijiet u obbligi bħall-membri kurrenti, skond id-dispożizzjonijiet relevanti tad-Direttiva 2001/95/KE u l-linji gwida tar-RAPEX.Artikolu 2Il-Bulgarija għandha tapplika l-istess prinċipji ta' kunfidenzjalità bħal dawk applikati mill-membri l-oħra tar-RAPEX.Artikolu 3B'kooperazzjoni mas-servizzi tal-Kummissjoni, il-Bulgarija għandha tagħmel l-arranġamenti prattiċi meħtieġa sabiex tiżgura li tinsab f'pożizzjoni li tikkonforma b'mod sħiħ mal-ħtiġijiet imfassla fid-Direttiva u l-proċeduri nklużi fil-linji gwida tar-RAPEX.Il-Kummissjoni b'mod partikolari se tipprovdi t-taħriġ tal-bidu għal uffiċjali mill-Bulgarija fl-użu ta' l-applikazzjoni tar-RAPEX.Artikolu 4Jekk jinqalgħu xi problemi minħabba l-applikazzjoni ta' din id-Deċiżjoni, dawn għandhom jiġu solvuti permezz ta' kuntatt dirett bejn is-servizzi tal-Kummissjoni u l-awtoritajiet tal-Bulgarija fil-kuntest tar-RAPEX. Kull meta dan ma jwassalx għal soluzzjoni aċċettabbli għaż-żewġ naħat, għandu jsir bdil ta' fehmiet fil-Kunsill ta' l-Assoċjazzjoni fuq talba ta' parti waħda fi żmien tliet xhur minn meta tkun saret it-talba.Wara dan il-bdil ta' fehmiet, jew wara li jiskadi l-perjodu msemmi fil-paragrafu ta' hawn fuq, il-Kunsill ta' l-Assoċjazzjoni jista' jagħmel ir-rakkomandazzjonijiet xierqa biex dawn il-problemi jiġu solvuti.Dawn il-proċeduri fil-Kunsill ta' l-Assoċjazzjoni huma mingħajr preġudizzju għal kull azzjoni taħt il-liġijiet għall-ħarsien tal-konsumatur rispettivi li hemm fis-seħħ fit-territorju tal-Partijiet.Artikolu 5Din id-Deċiżjoni tidħol fis-seħħ mill-jum li fih tkun adottata. Hija applikabblimill- 1.12.2004.Magħmul fi [...],[...].Għall-Kunsill ta' l-AssoċjazzjoniIl-President